cyanic-selkie/wikianc huggingface dataset:
Asjūta
Vēsture
Pilsēta zināma no 3100. gada pirms mūsu ēras kā Augšēģiptes 13. nomes galvaspilsēta Zautja (Z3JW.TJ; vēlāk ēģiptiešu Səyáwt, koptu Sjouta (ⲥⲓⲟⲟⲩⲧ)). Ēģiptes 11. dinastijas valdīšanas laikā pilsētas nozīme samazinājās. Romas un Bizantijas laikā pilsēta bija zināma kā Likopole (Lykopolis, — ‘Vilka pilsēta’) pēc ēģiptiešu kara un nāves dieva Upuauta.
Mārtiņš Pļaviņš
Mārtiņš Pļaviņš (dzimis Rīgā) ir latviešu pludmales volejbolists. Trīs olimpisko spēļu dalībnieks, bronzas medaļas laureāts pārī ar Jāni Šmēdiņu. 2021. gadā spēlēja kopā ar Edgaru Toču, piedaloties 2020. gada vasaras olimpiskajās spēlēs.
Karjera
Ar volejbolu sācis nodarboties pamatskolā, savukārt ar pludmales volejbolu — 2001. gadā.
Karjeras sākumā startējis ar dažādiem pāriniekiem. Laikposmā no 2004. gada līdz Pekinā spēlēja kopā ar Aleksandru Samoilovu. 2004. gadā izcīnījis uzvaru Eiropas U-20 čempionātā, pēc gada triumfējis arī Pasaules U-21 čempionātā. 2006. gadā izcīnījis bronzas medaļu Eiropas U-23 čempionātā. M. Pļaviņš pārī ar A. Samoilovu kļuva par pirmajiem Latvijas volejbolistiem, kas kvalificējušies olimpiskajām spēlēm. 2008. gada olimpiskajās spēlēs tika iegūta dalīta 9. vieta. Olimpisko spēļu atklāšanas mačā Latvijas pāris uzvarēja Pasaules ranga līderus amerikāņus Todu Rodžersu un Filu Dalhauzeru.
M. Pļaviņš bija Latvijas karognesējs atklāšanas ceremonijā. Olimpiskajās spēlēs viņš kopā ar Jāni Šmēdiņu izcīnīja bronzas medaļu, kas bija Latvijas sportistu pirmā medaļa 2012. gada olimpiskajās spēlēs. Pēc olimpiskajām spēlēm viņi uzvarēja sezonas pēdējā Grand Slam posmā. 2012. gada oktobrī tika paziņots, ka pāris neturpinās spēlēt kopā.
Par sasniegumiem sportā M. Pļaviņam ticis piešķirts IV šķiras Triju Zvaigžņu ordenis.
2012. gada novembrī viņš tika atzīts par sezonas labāko spēlētāju aizsardzībā pasaulē. 2012. gada novembrī M. Pļaviņš paziņoja, ka turpmāk startēs kopā ar Jāni Pēdu. 2013. gada jūnijā notikušajās Pasaules kausa finālsacensībās viņš startēja kopā ar Šmēdiņu un izcīnīja 3. vietu. 2013. gada Pasaules čempionātā tika izcīnīta dalīta 17. vieta. 2015. gadā kopā ar Haraldu Regžu izcīnīja zelta medaļu Eiropas spēlēs, kas bija pirmā Latvijas sportistu izcīnītā zelta medaļa sacensību vēsturē.
Pēc tam, kopš 2018. gada, spēlējis kopā ar Edgaru Toču, kvalificējoties Tokijā 2021. gadā. Olimpiskajās spēlēs pāris parādīja labu spēli, sasniedzot pusfinālu un noslēgumā ieņemot 4. vietu.
2021. gada septembrī tika paziņots, ka pēc Pasaules tūres fināla M. Pļaviņš un E. Točs neturpinās spēlēt vienā pārī.
Privātā dzīve
M. Pļaviņš ir dzimis Rīgā. Precējies, ir 3 meitas. M. Pļaviņa bijušais pārinieks Jānis Šmēdiņš ir precējies ar Mārtiņa māsu Elīnu, kas arī spēlējusi volejbolu.
Fēru valoda
Fēru valoda jeb fēriešu valoda (føroyskt mál, ) ir valoda, ko prot aptuveni 48 000 cilvēku Fēru Salās, kā arī aptuveni 12 000 fēriešu Dānijā. Tā ir viena no divām oficiālajām valodām Fēru Salās (otra ir dāņu valoda). Fēru valoda pieder ģermāņu valodu saimei, ziemeļģermāņu atzaram; radnieciski vistuvākās ir islandiešu valoda un norvēģu valoda. Fēru valoda ir radusies no sennorvēģu valodas.
Vēsture
1937. gadā fēru valoda aizstāja dāņu valodu kā oficiālo mācībvalodu skolās, 1938. gadā to ieviesa kā baznīcas valodu un 1948. gadā kā nacionālo valodu Fēru Salās (Home Rule Act of the Faroes). Tomēr fēru valoda nekļuva par pilnīgu vispārējās saziņas valodu plašsaziņas līdzekļos līdz 1980. gadiem. Mūsdienās dāņu valoda Fēru salās ir svešvaloda, ko kā pirmo valodu apgūst tikai 5% salu iedzīvotāju. Pārējiem skolēniem tā jāapgūst no 3. klases līdz skolas beigšanai.
Alfabēts
Fēru alfabēts sastāv no 29 burtiem:
Paskaidrojumi:
Texas
Texas var būt:
Fāžu likums
Fāžu likums apraksta sakarību starp iespējamo brīvības pakāpju skaitu (B), fāžu skaitu (F) un komponentu skaitu (K), līdzsvarā esošā slēgtā sistēmā. Tas nozīmē, ka līdzsvara apstākļos Gibsa enerģija visām fāzēm ir vienāda. Sistēmas mainīgie parametri var būt temperatūra un spiediens.
Dadaisms
Dadaisms (vārda dada etimoloģija neskaidra) ir virziens 20. gadsimta pirmās puses (aptuveni 1916.—1922./1923. gads) literatūrā (galvenokārt dzejā), tēlotājā mākslā, teātrī un grafiskajā dizainā (dadaismam raksturīgs dažādu mākslas formu sinkrētisms). Tas bija kā protests pret Pirmā pasaules kara šausmām. Tam bija raksturīgi noliegt visus pastāvošos tēlotājmākslas principus, formas un idejas. Tas noved līdz absurdam visus līdzšinējos priekšstatus par skaistumu. Dadaismu raksturo nihilisms, apzināta iracionalitāte, ilūziju zaudējums, cinisms un pastāvošo mākslas principu noraidījums.
Dadaisma mākslinieki vērsās pret cilvēces saprātu (tas izraisījis Pirmo pasaules karu, tātad tam nevar uzticēties) un līdz ar to arī pret vārdu kā šī saprāta izpausmes formu ("Es nevēlos nevienu vārdu, ko izdomājuši citi. Visus vārdus ir izdomājuši citi. (..) Vārds, mani kungi, ir nozīmīga sabiedriska problēma." — Hugo Balls).
Dadaisms uzskatāms par pirmo patiešām starptautisko mākslas virzienu, jo emigrantu grupas, kurās dadaisms izveidojās, bija izteikti daudznacionālas, turklāt dadaistu grupas dažādās valstīs sadarbojās.
Daudzi dadaisti atbalstīja komunismu un anarhiju.
Vēsture
Dadaisms aizsākās Pirmā pasaules kara laikā 1916. gada februārī Cīrihē, Šveicē, kur tolaik kā bēgļi uzturējās daudzi dažādu tautību rakstnieki un mākslinieki. Par dadaisma aizsācējiem uzskatāmi vācieši Hugo Balls (1886-1927), Rihards Hīlzenbeks (1892-1974) un Hanss Arps (1886-1966), kā arī rumānis Tristans Carā (1896-1963).
Cīrihes grupa 1916. gada februāra sākumā izveidoja klubu "Kabarē Voltērs", kurā organizēja dzejas lasījumus, teātra priekšnesumus, mūziku utt. Priekšnesumiem bija raksturīgs dramatiskums un mākslas formu apvienojums (piemēram, dzejas lasījums, ko pavada bungu sišana, paralēlas uzstāšanās, teātris u.tml.). Kluba darbība izraisīja skandālu, tāpēc tajā pašā gadā tas tika slēgts. Pastāvēja arī citas dadaistu grupas, piemēram, Ņujorkas grupa, kuras sastāvā bija Marsels Dišāns (1887-1968) un Frānsiss Pikābija (1879-1953), Berlīnes grupa, kuras sastāvā bija Georgs Gross un Hannoveres grupa, kurā darbojās tikai viens cilvēks — Kurts Šviterss (viņš izveidoja tā saucamos "skaņu dzejoļus").
Dadaisma Parīzes grupa pastiprināti pievērsās tieši literatūrai. Izteikts šīs grupas līderis bija Andrē Bretons (1896-1966), kurš izdeva arī žurnālu "Literatūra" (tam bija 33 numuri no 1919. līdz 1924. gadam; savu žurnālu ("Bārdainā sirds"), ieradies Parīzē, izdeva arī Carā, taču tam bija tikai viens numurs). Parīzes grupa izveidoja "automātiskās rakstīšanas metodi", ko vēlāk plaši izmantoja sirreālisti, — rakstīt nedomājot.
Dadaisms daļēji ir sirreālisma pamatā; daudzi sirreālisma aizsācēji sākotnēji bijuši dadaisti, piemēram, Andrē Bretons, Filips Supo, Pols Eliārs, Luijs Aragons u. c.
Vārda dada izcelsme
Pastāv uzskats, ka vārds dada pēc sākotnējas ieceres nenozīmē pilnīgi neko nevienā pasaules valodā, tādējādi atbilstot dadaistu dzejas haotiskajam, nihilistiskajam, izaicinoši bezjēdzīgajam raksturam. Tomēr iespējams, ka vārds radies, rumāņiem Tristanam Carā un Marselam Janko bieži atkārtojot vārdus da, da, kas rumāņu valodā nozīmē "jā', jā". Savukārt citi uzskata, ka vārds nejauši atrasts kādā franču—vācu vārdnīcā: franču valodā tas apzīmē bērnu rotaļu zirdziņu. Pats Carā esot apgalvojis, ka vārds kādā Āfrikas valodā apzīmējot govs asti.
Raksturojums
Dadaisma poētikai raksturīga kolāžas tehnika, nejaušības principa ievērošana, tradicionālās poētikas radikāls noliegums. Dadaisma dzejolis var sastāvēt no semantiski nesaistītām, kontekstā bezjēdzīgām avīžu rindām, nejauši apziņā ienākušām frāzēm vai, kā Hugo Ballam, no skaņu kopām bez jebkādas nozīmes.
Dadaisms mākslā
Daļa dzejnieku — dadaistu darbojošies arī mākslā. To vidū minami Kurts Šviterss, Frānsiss Pikābija, Hanss Arps. Atsevišķi minami tādi mākslinieki kā Hanna Hoha, gleznotāja un tēlniece Sofija Teubere-Arpa, gleznotājs Marsels Dišāns, gleznotājs un arhitekts Marsels Janko un citi. Tāpat kā dadaisma dzejai, arī tēlotāja mākslai raksturīgs kolāžas, rotaļas princips, haotisms, eklektisms. Dadaisti bija pirmie, kas lietoja redīmeida konceptu.
Šabazīts-K
Šabazīts-K (no grieķu chabazios — melodija; viens no divdesmit akmeņiem, kas apdziedāti Orfeja poēmā "Peri lithos") ir rets minerāls, kas ietilpst ceolītu grupā. Kā atsevišķs minerāls izdalīts 1998. gadā. Ļoti vāji radioaktīvs.
Atradnes
Atrod bazalta un līdzīgu iežu tukšumos.
Opel Admiral
Opel Admiral bija luksus auto, kuru ražoja vācu kompānija Opel no 1937. gada līdz 1939. gadam un no 1964. gada līdz 1977. gadam. No 1969. gada līdz 1977. gadam kopumā tika saražoti 33 000 Opel Admiral. Opel Admiral pēctecis ir Opel Senator.
LPSR
LPSR var būt:
Johens Rints
Karls Johens Rints ( — ) bija Formula 1 ekspilots un vienīgais čempions, kurš par tādu ir kļuvis pēc savas nāves.
Rints piedzima Maincā, Vācijā, taču pārcēlās pie saviem vecvecākiem Austrijā, kad viņa vecāki gāja bojā uzlidojumā 2. pasaules kara laikā. Tur viņš uzauga un sāka nodarboties ar motoru sportu. Rinta karjeras ziedu laiki bija Lotus komandā, kur viņš 1970. gadā cīnījās par pasaules čempiona titulu. komandas inženieris brīdināja Rintu, ka mašīna pēc sacīkstēm var izjukt pa detaļām; par nelaimi Johenam, tas notika jau treniņbraucienā: viņš ar nevadāmu automašīnu ietriecās sienā un nomira. Tomēr Rints bija sakrājis pietiekami daudz punktu jau iepriekš, lai kļūtu par pasaules čempionu. Kausu saņēma viņa atraitne, kurai viņš ironiskā kārtā pirms nāves bija apsolījis pamest motoru sportu, ja kļūs par F1 pasaules čempionu. Rintu apglabāja Grācas centrālajā kapsētā.
Jonizācijas potenciāls
Jonizācijas potenciāls jeb jonizācijas enerģija ir minimālā enerģija, kuru pievadot atomam vai molekulai, kāds no ārējo čaulu elektroniem spēj pārvarēt potenciāla barjeru un atstāt atomu, kurš kļūst par pozitīvu jonu (katjonu). Jonizācijas potenciālu pieņemts izteikt elektronvoltos (eV). Parasti runā par tā saucamo pirmo jonizācijas potenciālu, kas ir neitrāla, neierosināta atoma jonizācijas potenciāls. Daudzelektronu atomiem iespējami arī otrais, trešais un tālāki jonizācijas potenciāli, kas raksturo elektronu atraušanos no katjoniem ar lādiņu +1, +2 utt.
Meņģeles pagasts
Meņģeles pagasts ir viena no Ogres novada teritoriālajām vienībām, Ogres upes krastos. Robežojas ar sava novada Madlienas, Taurupes un Mazozolu pagastiem, Madonas novada Sausnējas pagastu un Aizkraukles novada Bebru un Iršu pagastiem.
Jonizācijas potenciāls
Jonizācijas potenciāls ir viens no galvenajiem atoma raksturlielumiem, kas lielā mērā nosaka atoma ķīmiskās īpašības — tā veidoto saišu dabu un stiprumu. Jonizācijas potenciāls atkarīgs no atoma kodola lādiņa, kurš nosaka atoma elektronu skaitu un izvietojumu atomā, un atoma efektīvā rādiusa.
Lielākie pirmie jonizācijas potenciāli ir inertajām gāzēm, jo to atomos ārējās elektronu čaulas ir aizpildītas, un šo stabilo konfigurāciju izjaukšana ir enerģētiski neizdevīga. Savukārt mazākie — sārmu metāliem, jo tie viegli atdod savu vienīgo vērtības elektronu, veidojot katjonu ar aizpildītu ārējo elektronu čaulu. Taču otrais jonizācijas potenciāls šiem elementiem krasi pieaug, jo šajā gadījumā elektrons jāatrauj no pabeigtās elektronu čaulas.
Meņģeles pagasts
Daba
Atrodas Viduslatvijas zemienes Viduslatvijas nolaidenumā, tā ziemeļaustrumu malā. Pagasta ziemeļaustrumu daļa atrodas Vidzemes augstienes Augšogres pazeminājumā. Augstākā vieta — Zvirgzdiņu kalns — 143,5 m vjl. Lielākā upe pagastā ir Ogre, kas 36 km garumā plūst pa pagasta teritoriju, Ūdens upē ir ļoti tīrs un dzidrs. Par to liecina šeit dzīvojošās foreles. Šajā apvidū upe ir daudz mazāk piesārņota, nekā lejtecē. No Ērgļiem līdz Meņģelei ir liels kritums un šis upes posms ir viens no straujākajiem un krāčainākajiem. Tas ir piemērots pieredzējušiem ūdenstūristiem. Šajā posmā Ogrei, nonākot Vidzemes augstienes Viduslatvijas nolaidenumā, ir arī visizteiktākā un skaistākā ieleja, ko izveidojuši senie ledāja kušanas ūdeņi.
Ūdenstilpes
Zvanezers
Purvi
Čaulu purvs (107 ha)
Vēsture
Pirmās rakstiskās ziņas par Meņģeli atrodamas 17. gadsimta beigās. Tās liecina, ka pēc Ziemeļu kara bijušas lielas mēra epidēmijas un tajās izmirusi lielākā daļa apkaimes iedzīvotāju. Taču jau 1724. gadā Meņģeles muižā atkal bija ap 200 "dvēseļu". 1788. gadā muižu pārņēma majors Daniels Šeinfogels. Viņš bija ļoti liberāls un aizstāvēja savus zemniekus pret apkārtējo muižnieku un mācītāju intrigām. 1795. gadā par muižas līdzekļiem tiek uzcelta mūra baznīca. 1860. gadā, kad Krievijā tiek atcelta dzimtbūšana un izbeidzas klaušas, Šeinfogels ļauj saviem zemniekiem ļoti lēti iegūt īpašumā mājas. Meņģeles muiža un luteriešu baznīca atrodas Ogres upes kreisajā krastā. Netālu no baznīcas atrodas Siliņi, kur dzimis un audzis rakstnieks Sudrabu Edžus (īstajā vārdā Eduards Zilbers). Tagad šeit iekārtots rakstnieka memoriālais muzejs. Apmēram 2 km uz dienvidaustrumiem no baznīcas Meņģeles centrā atrodas uz Kangarupītes uzceltās Zibiņa dzirnavas ar dīķi, ko sauc par Zvanezeru. Netālu no Zvanezera uz Liepkalnes pusi atrodas vairāk nekā 120 gadu vecā Meņģeles skola, kur savulaik ar lieliem panākumiem strādājuši skolotāji M. Spriņģis, P. Zilberts, J. Jansons. 20. gadsimta sākumā Meņģelē darbojusies arī stikla fabrika un ķieģeļu fabrika. Ceļš no Meņģeles uz Vecbebriem ved pāri Tiesas kalnam, kur 1919. gadā lielinieki nogalinājuši septiņus nevainīgus pagasta zemniekus.
1935. gadā Rīgas apriņķa Meņģeles pagasta platība bija 89,5 km² un tajā dzīvoja 1244 iedzīvotāji. 1945. gadā pagastā izveidoja Meņģeles un Ogreslīču ciema padomes, bet pagastu 1949. gadā likvidēja. Ogreslīču ciems ietilpis Ogres apriņķī (1947—1949) un Ērgļu (1949—1959) un Ogres (pēc 1959. gada) rajonos. 1954. gadā Ogreslīču ciemam pievienoja likvidēto Meņģeles ciemu, 1963. gadā Oškalna padomju saimniecības teritoriju pievienoja Mazozolu ciemam, 1977. gadā pievienoja daļu likvidētā Plāteres ciema un daļu Mazozolu ciema teritorijas. 1990. ciemu reorganizēja par pagastu un pārdēvēja par Meņģeles pagastu. 2009. gadā pagastu kā administratīvo teritoriju iekļāva Ogres novadā.
Apdzīvotās vietas
Lielākās apdzīvotās vietas ir Meņģele (pagasta centrs), Meņģeles muiža un Gnēžas.
Sanmarīno Futbola federācija
Sanmarīno Futbola Federācija (FSGC) (it) ir galvenā par futbolu atbildīgā organizācija Sanmarīno. Tā organizē Sanmarīno Futbola čempionātu, kā arī atbild par Sanmarīno futbola izlasi. FSGC galvenā mītne atrodas galvaspilsētā Sanmarīno.
Klasiskais cūku mēris
Klasiskais cūku mēris (la; saīsināti KCM) ir visu vecumu cūku infekcijas slimība, kuru ierosina vīruss. Slimība izpaužas kā drudzis, asinsvadu un asinsrades orgānu bojājumi un resnās zarnas gļotādas difteriskais iekaisums. Sastopams visās pasaules valstīs. Klasiskais cūku mēris ir ļoti postošs saimniecībām, jo saslimušo cūku nāves gadījumi ir 80—100%.
Karloss Marčena
Karloss Marčena Lopess (es; dzimis ) ir bijušais Spānijas futbolists, centra aizsargs un pusssargs. Ir bijis Spānijas futbola izlases dalībnieks. Spānijas pieaugušo izlasē debitēja, tās labā ir guvis 2 vārtus. 2008. gada Eiropas čempions un 2000. gada Sidnejas Olimpisko spēļu sudraba medaļas ieguvējs.
Jenni Kallura
Jenni Margareta Kallura (sv; dzimusi Ņujorkā, ASV) ir Zviedrijas vieglatlēte, barjerskrējēja. Jenni māsa Susanna arī ir barjerskrējēja. Jenni pamatdisciplīna ir 100 m (60 iekštelpās) barjerskrējiens un 60 m (iekštelpās), 100 m un 200 m sprints. Jenni tēvs ir bijušais hokejists Anderss Kallurs, kurš ir izcīnījis 4 Stenlija kausus. 2005. gada Eiropas čempionātā telpās Madridē viņa ieguva sudraba medaļu 60 m barjerskrējienā.
Opel Combo
Opel Combo ir panel van virsbūves auto, ko ražo vācu firma Opel. Combo ražo no 2001. gada līdz pat šim brīdim. Apvienotajā Karalistē mašīnu sauc par Vauxhall Combo, Austrālija Holden Combo un Čīlē kā Chevrolet Combo. Otrās paaudzes modeli sāka ražot 2001. gadā. 2021. gada modeli ražo uz Citroën Berlingo un Peugeot Partner bāzes.
Isuzu TF
Isuzu TF ir japāņu autoražotāja Isuzu pikaps, kuru ražoja no 1983. gada līdz 2002. gadam; ASV no 1987. gada līdz 1995. gadam.
Mašīnu dažādās valstīs sauca savādāk:
Polisaharīdi
Polisaharīdi (el, poly — daudz,, sakchar — ‘cukurs’) ir lielmolekulāri ogļhidrāti. Veidojas monosaharīdu polikondensācijas reakcijā. Atrodas visās šūnās, veic dažādas dzīvībai svarīgas funkcijas (rezerves vielu, balsta, imunitātes funkcija).
Polisaharīdu molekulu sastāvā ir vismaz desmit monosaharīdu atlikumu, kas saistīti ar glikozīdisko saiti. Tiek iedalīti homopolisaharīdos un heteropolisaharīdos. To molekula var būt lineāra vai sazarota. Parasti polisaharīdi ir bezkrāsainas vielas, ūdenī var gan šķīst, gan nešķīst. Nav saldas smaržas, parasti nekristalizējas. Polisaharīdi tiek izmantoti arī pārtikas rūpniecībā, ķīmiskajā rūpniecībā un medicīnā.
Pazīstamākie polisaharīdi ir celuloze (augu šķiedrās), ciete (sastāv no amilozes un amilopektīna), glikogēns (dzīvnieku šūnās) un hitīns (kukaiņu ķermeņu apvalkos). Lai arī hitīna sastāvā ir arī slāpeklis, struktūras līdzības dēļ to tomēr pieskaita pie ogļhidrātiem.
Misisipi (štats)
Misisipi ir viens no Amerikas Savienoto Valstu štatiem, atrodas dienvidu reģionā. Misisipi galvaspilsēta ir Džeksona. Misisipi robežojas ar Alabamas, Ārkanzasas, Luiziānas un Tenesī štatiem, kā arī ar Meksikas līci.
Iedzīvotāji
Pēc tautas skaitīšanas datiem 2020. gadā štatā bija 2 963 914 iedzīvotāji. Pēc rases pazīmēm 59% iedzīvotāju ir baltādainie, bet 37% — melnādainie. Vairums iedzīvotāju ir protestanti. Lielākā konfesija ir baptisti (907 384), tiem seko metodisti (204 165). Romas katoļu baznīcai pieder 112 488 iedzīvotāju. Pēc socioloģiskās aptaujas datiem 2009. gadā 63% Misisipi iedzīvotāju apmeklēja baznīcu reizi nedēļā, kas ir augstākais rādītājs starp visiem ASV štatiem. Kopš 2020. gada štata gubernators ir Teits Rīvs no Republikāņu partijas.
Kallura
Kallura (sv; vīriešu dzimtē Kallurs) ir zviedru cilmes uzvārds. Cilvēki ar šo uzvārdu:
Datplūsmas analīze
Datplūsmas analīze ir ziņojumu pārķeršanas un analīzes process komunikācijā ar mērķi iegūt informāciju no datu paraugiem. To var veikt arī, ja ziņojumi ir šifrēti un nevar tikt atšifrēti. Parasti, jo vairāk ziņojumi tiek novēroti, vai pat pārķerti un saglabāti, jo vairāk informāciju var iegūt no datplūsmas.
Opel Commodore
Opel Commodore ir Vācijas autobūves uzņēmuma Opel no 1967. gada līdz 1982. gadam ražots executive tipa automašīnas modelis. Šī automašīna ir cita modeļa, Opel Rekord, sešu cilindru variants. Commodore pēctecis ir Opel Omega.
Isuzu Mu Wizard
Isuzu Mu Wizard ir japāņu kompānijas Isuzu ražots kompaktklases apvidus auto. To ražoja no 1991. gada līdz 2004. gadam. Eiropā mašīnu sauca par Opel Frontera, bet ASV par Isuzu Rodeo. Mašīnas pēctecis Opel zīmolam ir Opel Antara.
Opel Diplomat
Opel Diplomat ir liels luksus klases auto no Vācu autobūves firmas Opel. Automašīnu ražoja no 1964.gada līdz 1977. gadam. Tajā pašā laikā būvēja arī mašīnas Opel Kaptain un Opel Admiral, kuras bija pēc virsbūve ļoti līdzīgas šai mašīnai. Diplomat pēcteči ir Opel Senator un Opel Monza.
Susanna Kallura
Susanna Kallura (sv; dzimusi Ņujorkā, ASV) ir Zviedrijas vieglatlēte, barjerskrējēja. Suzannas māsa Jennija arī ir barjerskrējēja. Suzannas pamatdisciplīna ir 100 m (60 iekštelpās) barjerskrējiens un 60 m (iekštelpās), 100 m un 200 m sprints. Suzannas tēvs ir bijušais hokejists Anderss Kallurs, kurš ir izcīnījis 4 Stenlija kausus. 2005. gada Eiropas čempionātā telpās Madridē viņa ieguva zelta medaļu 60 m barjerskrējienā, Suzanna uzvaru svinēja arī 2006. gada Eiropas čempionātā 100 m barjerskrējienā. Suzanna ir pašreizēja pasaules rekorda īpašniece 60 metru barjerskrējienā telpās.
Šabazīts-Na
Šabazīts-Na (nosaukums cēlies no grieķu chabazios - melodija - viens no divdesmit akmeņiem, kas apdziedāti mītiskajam Orfejam piedēvētajā poēmā "Peri lithos") - viens no ceolītu grupas minerāliem, samērā rets. Sinonīms - heršelīts. Kā atsevišķs minerāls izdalīts 1998. gadā. Ļoti vāji radioaktīvs.
Atradnes
Atrod bazalta un līdzīgu iežu tukšumos.
Brīvmūrnieku uzskaitījums — J
Šajā rakstā ir uzskaitīti Latvijas un citu valstu brīvmūrnieki, kuru uzvārds sākas ar burtu "J".
Kopa
Kopa matemātikā ir dažādu atsevišķu objektu apvienojums vienā veselumā. Kopas jēdziens ir viens no fundamentālākajiem matemātikas jēdzieniem. Kaut gan tas tika ieviests 19. gadsimta beigās, kopu teorija tagad ir svarīga matemātikas daļa.
Objektus, no kuriem sastāv kopa, sauc par kopas elementiem.
Kopas parasti apzīmē ar alfabēta lielajiem burtiem, bet kopas elementus - ar mazajiem burtiem.
Kopu aprakstīšana
Kopu iespējams aprakstīt, piemēram, uzrādot visus tās elementus. Ja tas nav iespējams (piemēram, bezgalīgas kopas gadījumā), tad norāda kopīgo īpašību, kāda piemīt šīs kopas elementiem un nepiemīt nevienam citam objektam.
Īpašas kopas
Vairākām kopām to matemātiskā svarīguma un biežā lietojuma dēļ ir piešķirti īpaši apzīmējumi:
Darbības ar kopām
Divas kopas A un B sauc par vienādām un raksta A = B, ja tās sastāv no vieniem un tiem pašiem elementiem (elementu secībai kopā nav nozīmes).
Piemērs: Kopas X = {1, 3, 5, 7, 9} un Y = {7, 1, 5, 9, 3} ir vienādas, jo tās sastāv no vieniem un tiem pašiem skaitļiem.
Kopas A un B ir vienādas tad un tikai tad, ja kopa A ietilpst kopā B un kopa B ietilpst kopā A.
Divas kopas sauc par ekvivalentām un raksta A ~ B, ja katram kopas A elementam a ir piekārtots viens un tikai viens kopas B elements b un turklāt katrs kopas B elements b ir piekārtots vienam un tikai vienam kopas A elementam. No tā izriet, ka divas kopas var būt ekvivalentas tad un tikai tad, ja tām ir vienāds elementu skaits.
Par divu kopu A un B šķēlumu sauc tādu kopu C, kas sastāv no visiem tiem elementiem, kuri pieder gan kopai A, gan arī kopai B. Ja divām kopām nav kopīgu elementu, tad to šķēlums ir tukša kopa.
Piemērs: Ja A = {1, 3, 5, 7} un B = {5, 7, 9}, tad C = {5, 7}.
Par divu kopu A un B apvienojumu sauc tādu kopu C, kas sastāv no visiem tiem elementiem, kuri pieder vismaz vienai no dotajām kopām.
Piemērs: Ja A = {2, 4, 6, 8} un B = {4, 8, 10}, tad C = {2, 4, 6, 8, 10}.
Piemērs: Ja A = {1, 2, 3, 4, 5, 6} un B = {2, 4, 6, 8, 10}, tad C = {1, 3, 5}.
Par divu kopu A un B Dekarta reizinājumu sauc tādu kopu C, kuras elementi ir visi iespējamie kopu A un B elementu sakārtotie pāri (a,b), kur a ir kopas A elements, bet b ir kopas B elements.
Piemērs: Ja A = {2, 4, 6} un B = {1, 3, 5}, tad A × B = {(2,1), (4,1), (6,1), (2,3), (4,3), (6,3), (2,5), (4,5), (6,5)}.
Kopu kardinalitāte
Ir kopas, kuru elementu skaits ir galīgs (galīgas kopas), piemēram, kopā {1, 2, 3} ir trīs elementi. Ir kopas, kuru elementu skaits ir bezgalīgs (bezgalīgas kopas), piemēram, veselo skaitļu kopa \mathbb{Z} ir bezgalīga. Eksistē kopa, kurā nav neviens elements (tukšā kopa). Elementu skaitu kopā raksturo kopas apjoms.
Īpašības:
Kopu paradoksi
Saistībā ar kopām ir atklāti paradoksi, kas liek savādāk paskatīties uz matemātiku un pārdomāt dažas aksiomas. Piemēram, ir šāds jautājums: vai eksistē visu kopu kopa? Ja tā eksistētu, tad to apzīmējot ar A, iegūtu, ka A \in A, jo A satur visas kopas, tāpēc arī pašu A. Tomēr, runājot par kopām, pieņem, ka jebkura kopa nesatur sevi kā elementu. Tāpēc secinām, ka šāda kopa A neeksistē. Līdzīgi var pierādīt, ka neeksistē visu tādu kopu kopa, kas nesatur sevi kā elementu. Tas savukārt rāda, ka ne vienmēr visi tie objekti, kuriem piemīt kāda īpašība P, veido kopu.
Apakškopas
Ja kādas kopas A visi elementi pieder arī kādai kopai B, tad saka, ka kopa A ir kopas B apakškopa. To pieraksta šādi: A \subset B.
Kentšina
Kentšina (pl) ir pilsēta Polijas ziemeļaustrumos, Varmijas-Mazūrijas vojevodistē, uz rietumiem no Gižicko.
Pilsēta dibināta 1329. gadā un līdz 1945. gadam ietilpa Vācijā un saucās Rastenburga (Rastenburg).
Pēc 2. pasaules kara, pamatojoties uz Potsdamas konferences lēmumiem, Rastenburga iekļāvās Polijā, vācu iedzīvotāji tika no pilsētas padzīti, bet pilsēta tika pārsaukta par godu poļu vēsturniekam Voiceham Kentšiņskim (Wojciech Kętrzyński).
Plašāk pazīstama ar to, ka uz austrumiem no pilsētas atrodas viens no Hitlera komandpunktiem 2. pasaules kara laikā — "Vilku midzenis" (Führerhauptquartier Wolfsschanze). 1944. gada 20. jūlijā šeit notika neveiksmīgais vācu armijas virsnieku realizētais atentāts pret Hitleru. Mūsdienās komandpunkta atliekas ir tūrisma objekts.
2010.—2011. gada BBL sezona
2010.—2011. gada Baltijas basketbola līgas sezona bija septītā Baltijas basketbola līgas sezona.
Par BBL sezonas čempioniem kļuva Kauņas "Žalgiris", kas finālā uzvarēja Rīgas VEF. Šis bija pirmais fināls līgas vēsturē, kurā netiekas divi Lietuvas basketbola klubi.
Šabazīts-Sr
Šabazīts-Sr (no grieķu chabazios — melodija; viens no divdesmit akmeņiem, kas apdziedāti Orfeja poēmā "Peri lithos") ir rets minerāls, kas ietilpst ceolītu grupā. Kā atsevišķs minerāls izdalīts 1999. gadā. Ļoti vāji radioaktīvs.
Atradnes
Atrod bazalta un līdzīgu iežu tukšumos.
Minesota
Minesota (en, ) ir viens no Amerikas Savienoto Valstu Vidējo Rietumu štatiem. Tas pēc platības ir 12. lielākais štats ASV, bet pēc iedzīvotāju skaita - 22. lielākais štats. Tajā dzīvo tikai mazliet vairāk nekā 5 miljoni iedzīvotāju.
Minesota pievienojās Savienotajām Valstīm kā 32. štats, kad Minesotas teritorija tika sadalīta uz pusēm un no austrumu puses tika izveidots Minesotas štats. Štats ir pazīstams arī kā "10 000 ezeru zeme" ("Land of 10,000 Lakes"), jo šajā štatā ir daudz ezeru un citu ūdeņu. Tas, kā arī daudzie valsts nozīmes meži un parki, sniedz dažādas atpūtas iespējas pie dabas gan pastāvīgajiem iedzīvotājiem, gan tūristiem.
Lielākā pilsēta štatā ir Mineapolisa, tomēr Minesotas galvaspilsēta ir Sentpola.
Ģeogrāfija
Minesota robežojas ar Aiovas, Dienviddakotas un Ziemeļdakotas štatiem, ar Kanādu, kā arī ar vienu no Lielajiem ezeriem — Augšezeru. Pa Augšezeru iet štata robeža ar Mičiganu un Viskonsinu. Minesota ir ziemeļos vistālāk esošais ASV štats, ja neskaita Aļasku.
Iedzīvotāji
Pēc 2021. gada tautas skaitīšanas datiem Minesotā dzīvoja 5 707 390 iedzīvotāji. Pēc rases pazīmēm 84,3% iedzīvotāju ir baltādainie, bet 5,7% — melnādainie. 50% iedzīvotāju ir protestanti, 22% — Romas katoļi.
Gandrīz 60% no visiem Minesotas iedzīvotājiem dzīvo divās tās lielākajās pilsētas, Mineapolisā un Sentpolā, kuras atrodas cieši līdzās viena otrai, tāpēc tiek sauktas arī par Dvīņu pilsētām. Šeit ir transporta, biznesa un rūpniecības centrs, kā arī mājas starptautiskai mākslinieku kopienai.
Opel GT
Opel GT ir divvietīgs sporta auto, kuru ražoja Vācijas autobūves firma Opel. Mašīnu izlaida no 1968. līdz 1973. gadam, un tad atkal no 2006. līdz 2009. gadam. Pirmās paaudzes GT virsbūves stils bija ļoti līdzīgs 1968. gada Chevrolet Corvette. Pirmās paaudzes GT pēctecis bija Opel Manta.
Edgars Rūtiņš
Edgars Rūtiņš (dzimis Limbažos) ir latviešu šķēpa metējs. Edgara personīgais rekords ir 69,40 m, kas tika uzstādīts 2008. gadā Ventspilī.
Nāves sala
Nāves sala ir salu grupa Daugavas kreisajā piekrastē, Rīgas HES ūdenskrātuvē, Ķekavas novada Daugmales pagastā. Tā aizņem aptuveni 2 km². Pirmā pasaules kara laikā šeit atradās Krievijas Impērijas armijas placdarms (, 1915—1917) jeb Ikšķiles priekštilta nocietinājums, ko 1916. gadā aizstāvēja 3. Kurzemes un 2. Rīgas latviešu strēlnieku bataljoni.
Vēsture
Pirmā pasaules kara sākumā, Krievijas Impērijas karaspēkam 1915. gada rudenī atkāpjoties no Kurzemes un Zemgales, dažas karaspēka daļas bija palikušas Daugavas kreisajā krastā un ierakušās pussalas attekā. Šos ierakumus pakāpeniski paplašināja un izveidoja par stipru, diviem bataljoniem piemērotu placdarmu. Tas tika nosaukts par Ikšķiles priekštilta nocietinājumu. Abus Daugavas krastus savienoja ar pagaidu tiltu.
3. Kurzemes un 2. Rīgas latviešu strēlnieku bataljonu norīkoja palīgā krievu vienībām aizstāvēt šo nelielo placdarmu (viņi tur palika līdz 1916. gada beigām). 1916. gada vasarā kara žurnālists Arturs Tupiņš Nāves salā kopā ar strēlniekiem pavadīja vienu nedēļu un vēlāk to aprakstīja savās grāmatās.
Nocietinājumi tika intensīvi apšaudīti dienu un nakti. Aizstāvju vienības mainījās ik pa trim nedēļām. Pārmaiņus šie abi bataljoni cīnījās pret vāciešiem pašā bīstamākajā pussalas vietā — rietumu daļā, kur ienaidnieki apmētāja viens otru ar rokas granātām. Šeit notika vācu armijas gāzu uzbrukums. Aizsargājot šo placdarmu, abi latviešu bataljoni zaudēja 167 karavīrus, tāpēc strēlnieki šo vietu nosauca par Nāves salu.
Pēc revolūcijas, sākoties vācu uzbrukumam Rīgai Nāves sala tika evakuēta.
valsts prezidents Jānis Čakste atklāja pieminekli Nāves salas aizstāvjiem. Pieminekļa autori bija Eižens Laube (1880-1967), Artūrs Galindoms (1894-1966). Tas bija Latvijā pirmais Pirmā pasaules kara un Brīvības cīņu atcerei veltītais piemineklis.
Pēc Rīgas HES ūdenskrātuves uzpludināšanas pussala izveidojusies par salu.
Mērsraga pagasts
No 2010. gada līdz 2021. gadam pastāvēja Mērsraga novads, kas 2021. gada administratīvi teritoriālās reformas rezultātā tika iekļauts Talsu novadā.
Daba
Atrodas Piejūras zemienes Engures līdzenumā. Augstākā vieta pagastā atrodas rietumu daļā — 20 m vjl.
Vēsture
Vēsturiski Mērsraga pagasta teritorijā atradās Mērsraga muiža (Gut Markgrafen).
Mērsraga pagasts izveidots 1918. gadā no Engures Mežaizsardzības pagasta. 1935. gadā tā platība bija 71,7 km2. 1945. gadā pagastā izveidoja Mērsraga un Ķūļciema ciema padomes, bet pagastu 1949. gadā likvidēja. 1954. gadā Mērsraga ciemam pievienoja Upesgrīvas ciemu, bet Mērsraga ciema kolhoza «Plēsums» teritoriju pievienoja Ķūļciema ciemam. 1961. gadā daļu Mērsraga ciema pievienoja Vandzenes ciemam. 1963. gadā Mērsraga ciemam pievienoja Ķūļciema ciema kolhoza «1. Maijs» teritoriju. 1990. gadā ciemu reorganizēja par pagastu. 2008. gadā Mērsraga pagasts apvienojās ar Rojas pagastu izveidojot Rojas novadu.
2010. gada janvārī Mērsraga iedzīvotāji kopsapulcē izlēma izstāties no Rojas novada un izveidot Mērsraga novadu. 2010. gada septembrī Saeima pirmajā lasījumā atbalstīja izmaiņas Administratīvo teritoriju un apdzīvoto vietu likumā, paredzot Mērsraga novada izveidi. Atsevišķo Rojas un Mērsraga novadu domju vēlēšanas bija paredzētas, bet notika tikai.
2021. gada administratīvi teritoriālās reformas rezultātā Mērsraga novads tika iekļauts Talsu novadā.
Apdzīvotās vietas
Mērsraga pagastā atrodas četras apdzīvotās vietas, no tiem 1 lielciems, 1 vidējciems un 2 skrajciemi. No tiem pagasta teritorijas plānojumā kā ciemi noteikti tikai pagasta centrs Mērsrags un Upesgrīva.
Šabinīts
Šabinīts ir ļoti rets minerāls. Atklāts 1979. gadā. Nosaukts krievu ģeologa Leonīda Šabiņina vārdā.
Atradnes
Atklāts skarnu — magnetīta nogulumos, sekundārs minerāls.
Šaburneīts
Šaburneīts ir ļoti rets minerāls. Atklāts 1976. gadā. Nosaukts atradnes Šaburneū (Chabourneou) ledāja vārdā.
Atradnes
Atrasts hidrotermālos nogulumos dolomitizētā kaļķakmenī kopā ar citiem arsēna un tallija minerāliem.
Jekaterina Ļisina
Jekaterina Ļisina (dzimusi Penzā) ir krievu basketboliste, spēlē centra pozīcijā. Kopā ar Krievijas sieviešu izlasi ir izcīnījusi 1. vietu 2007. gada Eiropas čempionātā, 2. vietu 2009. gada Eiropas čempionātā un 3. vietu 2008. gada Pekinas Olimpiādē.
Brīvmūrnieku uzskaitījums — K
Šajā rakstā ir uzskaitīti Latvijas un citu valstu brīvmūrnieki, kuru uzvārds sākas ar burtu "K".
Brīvmūrnieku uzskaitījums — L
Šajā rakstā ir uzskaitīti Latvijas un citu valstu brīvmūrnieki, kuru uzvārds sākas ar burtu "L".
Montāna
Montāna ir viens no Amerikas Savienoto Valstu štatiem, atrodas valsts ziemeļrietumos. Montānas galvaspilsēta ir Helina.
Montāna robežojas ar Kanādu, ar Aidaho, Dienviddakotas, Vaiomingas un Ziemeļdakotas štatiem. Štata rietumos atrodas Klinšu kalni, taču lielākā daļa štata ir līdzenums.
Sirreālisms
Sirreālisms (fr — 'pārreālisms' jeb 'virsreālisms') ir modernistiskās mākslas virziens, kas aptver literatūru, glezniecību, tēlniecību, kino. Sirreālisma mākslinieki nodarbojās ar "pārreālo", t.i., gara pasauli, kas atrodas līdzās ierastajai realitātei. Tāpat kā dadaisti, arī sirreālisti uzskatīja, ka Pirmā pasaules kara šausmu cēlonis ir industriālā revolūcija un racionālais prāts, tāpēc glābiņš jāmeklē iracionālajā sapņu pasaulē.
Sirreālisms radās Francijā, kur tas attīstījās no aktīvās dadaisma kustības, taču izplatījās uz visdažādākajām valstīm, ieskaitot Dienvidslāviju, Argentīnu, Ēģipti, Japānu utt.
Par sirreālisma beigām pastāv dažādi viedokļi — ka tas beidzās līdz ar Otro pasaules karu, līdz ar Andrē Bretona nāvi, ka tas pastāv joprojām, utt. 1969. gadā Žans Žistērs publicēja darbu "Ceturtais dziedājums", kurā pasludināja sirreālismu par mirušu.
Sirreālisma raksturojums
Sirreālisms vērsts uz šai realitātei līdzāspastāvošu citu realitāti, kurā nozīmīgākais ir gars.
Nozīmīgākie šī mākslas virziena ietekmes avoti ir:
Sirreālisti zināmā psihoanalīzes un Anrī Bergsona filozofijas iespaidā uzsver bezapziņas nozīmi īstena mākslas darba radīšanā, visai radikāli noliedz mākslas racionālismu, loģiku.
Vēsture
Vārdu "sirreālisms" pirmoreiz minēja Gijoms Apolinērs (1880–1918) 1917. gadā baleta "Parāde" programmiņas piezīmēs, kur viņš sirreālismu nosauc par "jaunā gara" (esprit nouveau) manifestāciju sērijas sākumpunktu, kā arī lugā "Teiresija krūtis" (tā tika uzvesta 1917. gadā, un to uzskata par vienu no pirmajām sirreālisma lugām). Tajā šis vārds parādās lugas apakšvirsrakstā ("Sirreālistiska drāma divos cēlienos ar prologu") un prologā, kur šis jēdziens skaidrots (Apolinērs rosina atgriezties pie dabas, bet to neatdarināt, kas arī, viņaprāt, izsaka sirreālisma būtību).
Vislielākā loma sirreālisma attīstības vēsturē ir Andrē Bretonam, kurš iepriekš bija arī Parīzes dadaistu grupas vadītājs. Arī daudzi citi nozīmīgi sirreālisti sākotnēji bijuši dadaisti, piemēram, Filips Supo, Pols Eliārs, Luijs Aragons, Žaks Prevērs utt.
Sirreālisma nozīmīgākā atšķirība no dadaisma ir pastiprinātā interese par cilvēka bezapziņu un it sevišķi tās izpausmēm sapņos. Pats Bretons bija studējis medicīnu un psihiatriju.
Sirreālisms literatūrā
Sirreālisms radies Francijā 20. gs. divdesmitajos gados, kā literatūras virzienam tam pamatā dadaisms, lai gan sirreālisma elementi atrodami arī iepriekšējo laiku literatūrā. Par sirreālisma pamatlicējiem literatūrā uzskatāmi franču dzejnieki Andrē Bretons (1924. gadā publicējis "Sirreālisma manifestu", izstrādājis t.s. automātiskās rakstīšanas tehniku), Pols Eliārs, Luijs Aragons. Spilgtas sirreālisma iezīmes nepārprotami saskatāmas arī Franca Kafkas īsprozā.
Bretons uzskatīja, ka pirmais sirreālisma darbs ir "Magnētiskie lauki" (Les Champs Magnétiques, 1921), kas bija viņa un Filipa Supo kopdarbs, taču jau pirms tam Bretons, Supo un Aragons žurnālā Littérature bija publicējuši ar automātisma rakstīšanas metodes palīdzību tapušus darbus, kā arī sapņu aprakstus.
Liela nozīme sirreālisma literatūras attīstībā bija tieši no dadaistiem pārņemtajai automātiskajai raksīšanas metodei, kuras mērķis bija atainot uz papīra cilvēka gara plūdumu bez saprāta ietekmes, morāliem vai estētiskiem apsvērumiem utt. Sirreālisma mākslas radīšanā svarīgs bija arī gadījums (piemēram, sirreālisti mākslas radīšanai izmantoja spēli, kurā katram kaut kas jāuzraksta vai jāuzzīmē uz papīra, tad tas jāpadod tālāk un jāatkārto, utt.) un bezapziņa, jo tajos izpaudās sirreālisma "gara pasaule".
Būtiskākais literatūrā bija tieši nepastarpināts pārdzīvojums un spilgtas emocijas, tāpēc bieži sastopama parādība bija ārkārtīgs sajūtu sakāpinājums. Sirreālisma autori dažkārt simulēja psihiskas slimības vai ārprāta murgus, tā it kā pietuvojoties neapzinātajam un izvairoties no saprāta kontroles, lai arī šajos gadījumos mērķis nebija aptumšots gara stāvoklis, bet gan nepastarpinātā veidā radušies mākslas darbi (Vienīgā atšķirība starp ārprātīgo un mani ir tā, ka es neesmu ārprātīgs. — Salvadors Dalī).
Jāpiezīmē, ka pirmie sirreālisti literatūru nicināja, jo uzskatīja, ka tajā nav iespējams iztikt bez saprāta klātbūtnes (viņi apgalvoja, ka nodarbojoties ar "ne-literatūru").
Sirreālisms glezniecībā
Arī glezniecībā sirreālisms pamatā rodas Francijā. Pazīstamākie sirreālisma gleznotāji ir Salvadors Dalī, Renē Magrits, Makss Ernsts, taču spēcīgas sirreālisma iezīmes vērojamas jau holandiešu mākslinieku Hieronīma Bosa (ap 1450–1516) un Pītera Brēgela Vecākā (1525–1569) darbos. Andrē Bretons ārkārtīgi augstu vērtēja Pablo Pikaso darbus, taču Pikaso sirreālisma kustībai nepievienojās.
Paralēli automātiskajai rakstīšanai sirreālisma ietvaros radās arī tādas metodes kā automātiskā zīmēšana, automātiskā gleznošana, nospiedumu tehnika jeb dekalkomānija, zīmuļa švīkāšana pa lapu, kas atrodas uz nelīdzenas virsmas, u.tml.
Sirreālisms kino
Sirreālisma iezīmes kino specifikas dēļ parādās ļoti daudzu režisoru daiļradē.
Nebraska
Nebraska ir viens no Amerikas Savienoto Valstu štatiem, atrodas Lielo līdzenumu reģionā. Nebraskas galvaspilsēta ir Linkolna.
Nebraska robežojas ar Aiovas, Dienviddakotas, Kanzasas, Kolorādo, Misūri un Vaiomingas štatiem.
Velička
Velička (pl) ir pilsēta Polijas dienvidos, Mazpolijas vojevodistē, uz dienvidaustrumiem no Krakovas. Pazīstama ar senām sāls raktuvēm, kuras darbojās no 12. gadsimta līdz 2007. gadam. Kopš 1978. gada raktuves iekļautas UNESCO Pasaules mantojuma sarakstā un ir tūrisma objekts. Raktuves izvietotas deviņos dažādos līmeņos, raktuvju kopējais garums ir apmēram 300 km. Galerijās atrodas daudzi mākslas darbi, altāri un skulptūras, veidoti no sāls. Tomēr Polijas vissenākās sāls raktuves atrodas tuvējā Bohņā.
Velička ir grupas Scorpions basģitārista Pāvela Moncivodas (Paweł Mąciwoda, 1967) dzimtā pilsēta.
Skafandrs
Skafandrs (no el "laivas korpuss" + ανήρ, anēr (no ανδρός, andros) "cilvēks") ir īpašs tērps un aprīkojums, kas paredzēts cilvēka izolēšanai no apkārtējās vides ar necaurlaidīgu (vai vairākiem) slāni. Tajā cilvēkam tiek saglabāta iespēja patstāvīgi kustēties. Dažādām vidēm paredzēti dažādi skafandri. Biežāk izmantotie ir ūdenslīdēju, aviācijas, kosmiskie. Atkarībā no veicamajiem darbiem un tehniskajām iespējām skafandri var būt pilnībā vai daļēji autonomi.
Vēsture
Par skafandru priekšteci var uzskatīt ūdenslīdēju zvanu, kurā ievietotais cilvēks varēja ilgāku laiku darboties zem ūdens, izmantojot zvanā esošo gaisu. Ir zināms, ka to pielietojis Maķedonijas Aleksandrs jau 356-323. gadā pmē.
Nākamais solis bija cietā skafandra izveidošana, kuru 1715. gadā patentēja Džons Letbridžs. Tas sastāvēja no cilindra ar iluminatoru un ādas piedurknēm rokām.
19. gadsimtā sāka attīstīties ūdenslīdēju tērpi. 1837. gadā Augusts Zībe radīja mīksto ūdenslīdēju tērpu ar metāla ķiveri. Gaiss tika sūknēts no augšas, bet izelpots caur ventiļa vārstu. Modernizētus, šāda veida skafandrus izmanto vēl mūsdienās.
20. gadsimtā, līdz ar lidmašīnu lidojumiem lielākos augstumos, kur ir samazināts atmosferas spiediens, radās nepieciešamība pēc īpašiem skafandriem lidotājiem.
1960. gados, sakarā ar cilvēka lidojumiem kosmosā, tika izveidoti skafandri kosmonautu apģērbšanai kosmosa kuģī gadījumam, ja notiktu kosmiskā aparāta dehermetizācija. Pēc tam tika radīti skafandri cilvēka iziešanai ārpus kuģa un uz Mēness.
Ierobežota kopa
Kopa X ir ierobežota no apakšas, ja eksistē tāds reāls skaitlis m, ka visiem šīs kopas elementiem ir spēkā nevienādība x>m.
Ja kopa X ir ierobežota no augšas un arī ierobežota no apakšas, tad kopu sauc par ierobežotu.
Ja kopa X ir ierobežota, tad eksistē tāds pozitīvs skaitlis a, ka visiem šīs kopas elementiem x ir spēkā nevienādība |x|<a.
Suprēms un infīms
Suprēms - mazākais no visiem skaitļiem, kuri ir lielāki (vai vienādi) par jebkuru kādas kopas elementu.
Infīms - lielākais no visiem skaitļiem, kuri ir mazāki (vai vienādi) par jekuru kādas kopas elementu.
Ja kopa ir ierobežota no augšas, tad tai eksistē suprēms. Ja kopa ir ierobežota no apakšas, tad tai eksistē infīms.
Jebkura galīga reālo skaitļu kopas apakškopa ir ierobežota.
Piemēri
A={1; 2; 3; ...} - visu naturālo skaitļu kopa. Šī kopa ir ierobežota no apakšas, bet nav ierobežota no augšas.
A={}. Kopa A ir ierobežota gan no augšas, gan apakšas. Tāpēc A ir ierobežota.
Telnet
TELNET ir Interneta protokols, kas pieder pie TCP/IP protokolu saimes un ko izmanto attālai piekļuvei tīkla resursiem un termināļu emulēšanai. Ar vārdu "telnet" bieži vien apzīmē arī programmu, kas implementē šo protokolu.
Šo protokolu bieži lieto, lai nodibinātu sakarus ar ziņojumdēļa sistēmām (BBS) un lieldatoriem. Telnet klients izveido vienkāršu TCP savienojumu ar attālināto serveri. Sākotnējā variantā telnetu lietoja kā attālinātu datora lietotāja interfeisu, taču mūsdienās to vairs šādiem mērķiem plaši nelieto, jo te nav iespējama pārsūtāmo datu šifrēšana un ir citas būtiskas drošības problēmas. Šādiem mērķiem mūsdienās pārsvarā lieto SSH. Telnet klientu var lietot arī, lai piekļūtu POP3 pasta severiem (ja nav pieejams cits pasta klients).
Telnet ir viens no vecākajiem interneta protokoliem un tas tika standartizēts vēl pirms TCP/IP. Telnet protokolu apraksta vairāki RFC, sākot ar 0015. 1970. un 1980. gadu sākumā drošības problēmas internetā nebija aktuālas.
Ščitno
Vēsture
Pēc Otrā pasaules kara, pamatojoties uz Potsdamas konferences lēmumiem, Ortelsburgu iekļāva Polijā, vācu iedzīvotāji tika no pilsētas padzīti, bet pilsēta tika pārsaukta tuvējā ezera vārda.
2005. gadā netālu no Ščitno pilsētas novietotā Ščitno-Šimanu lidosta (Port lotniczy Szczytno-Szymany) nokļuva ziņu aģentūru ievērībā kā viena no CIP iespējamiem slepenajiem lidlaukiem, caur kuriem tika transportēti ASV specoperācijās aizturētie ieslodzītie.
Nevada
Nevada (en, ; no es — ‘apsnidzis’) ir ASV štats valsts rietumos. Nevadas administratīvais centrs ir Kārsonsitija. Štata gubernators ir Stīvs Sisolaks
Ziemeļos Nevada robežojas ar Oregonu un Aidaho, austrumos ar Jūtu, dienvidaustrumos ar Arizonu, bet rietumos ar Kaliforniju. Lai arī nosaukums liecinātu par pretējo, Nevadas lielāko daļu aizņem tuksnesis (Nevadas štats ir vissausākais visā valstī). Par spīti tam, Nevada ir visstraujāk augošais štats ASV (kopš 1990. gada iedzīvotāju skaits ir dubultojies). Nevadas štata ekonomika lielā mērā balstās uz azartspēļu industriju (skatīt: Lasvegasa), kā arī zemiem nodokļiem un nekustamā īpašuma cenām. Nevadas štats ir vienīgais ASV, kurā prostitūcija ir likumīga. Šajā štatā atrodas 21 oficiāls bordelis. Štata dienvidos uz robežas ar Arizonu atrodas Hūvera dambis, bet uz ziemeļaustrumiem no Lasvegasas — kodolieroču izmēģinājumu poligons.
Irina Osipova
Irina Osipova (dzimusi Maskavā, Krievijā) ir krievu basketboliste, spēlē spēka uzbrucējas pozīcijā, pašlaik (2010) spēlē Krievijas Superlīgas klubu Vidnoje. Kopā ar Krievijas sieviešu izlasi ir izcīnījusi 1. vietu 2007. gada Eiropas čempionātā, 2. vietu 2009. gada Eiropas čempionātā un 3. vietu 2004. gada Atēnu Olimpiādē un 2008. gada Pekinas Olimpiādē.
Brīvmūrnieku uzskaitījums — M
Šajā rakstā ir uzskaitīti Latvijas un citu valstu brīvmūrnieki, kuru uzvārds sākas ar burtu "M".
Marcinkevičs
Marcinkevičs (pl, no personvārda Marcins (Marcin); sieviešu dzimtē Marcinkeviča (Marcinkiewicza)) ir poļu cilmes uzvārds. Cilvēki ar šo uzvārdu:
Mērdzenes pagasts
Mērdzenes pagasts ir viena no Ludzas novada administratīvajām teritorijām. Robežojas ar Goliševas, Malnavas, Mežvidu, Blontu un Pušmucovas pagastiem. Pagasta centrs atrodas Mērdzenē.
Daba
Lielākā daļa pagasta atrodas Mudavas zemienes Zilupes līdzenumā. Dienvidrietumu malā iestiepjas Latgales augstienes ziemeļu daļa — Burzavas pauguraine. Augstākā vieta — Diervanīšu kalns (135,3 m v.j.l.) — pagasta rietumu daļā. Augstākie pauguri: Karātavu, Kausinieku, Kviešu kalns.
Trešdaļu pagasta teritorijas aizņem meži, īpaši iespaidīgs ir Kravcovkas masīvs. Pagasta teritorijas dienvidaustrumu daļā gandrīz tūkstoš hektāru platībā stiepjas vietām augstais, vietām zemais Kreiču purvs. Krīvu Stiglovā stiepjas 32 ha plašais nosusinātais purvs, tajā iegūto kūdru var izmantot pakaišiem, lauku mēslošanai un zālāju sēklu audzēšanai. Pagastā atrodas daļa no 1985.—1988. gadā atklātās Degļovas dolomīta atradnes. Dolomīts derīgs šķembu ražošanai. 1998. gadā izpētīta Vecpiragovas smilts-grants atradne. Smilts piemērota būvniecībai.
Hidrogrāfija
Upes:
Purvi:
Vēsture
Mihalova (Mikalava ) izveidojās kā amatniecības un tirdzniecības centrs pie Ludzas—Kārsavas lielceļa. 18. gadsimtā Mihalovas muiža bija viena no lielākajām Ludzas apriņķī, muižai piederēja 218 zemnieku sētas. Līdz 19. gadsimta beigām Vecpiragovas sādžā darbojās Kiliša ūdensdzirnavas.
Mežvidu pagasts
Mežvidu pagasts ir viena no Ludzas novada administratīvajām teritorijām. Robežojas ar sava novada Salnavas, Malnavas, Mērdzenes, Pušmucovas un Zvirgzdenes pagastiem un Rēzeknes novada Bērzgales, Ilzeskalna un Nautrēnu pagastiem.
Brīvmūrnieku uzskaitījums — N
Šajā rakstā ir uzskaitīti Latvijas un citu valstu brīvmūrnieki, kuru uzvārds sākas ar burtu "N".
Mežvidu pagasts
Daba
Ziemeļu daļa atrodas Austrumlatvijas zemienes Adzeles pacēlumā, bet dienvidu daļa - Latgales augstienes Burzavas paugurainē. Augstākā vieta pagastā atrodas dienvidos, pie Viecināniem (161,1 m vjl.).
Hidrogrāfija
Upes:
Kazimežs Marcinkevičs
Kazimežs Marcinkevičs (pl; dzimis ) ir Polijas politiķis. No līdz  bija Polijas premjerministrs no partijas "Likums un taisnīgums".
Mērdzenes pagasts
Vēsture
1920. gada zemes reformas laikā Pušmucavas muižu (Poszmucow) sadalīja 78 vienībās 1070 ha kopplatībā, bet Stiglavas, Mikalavas un Morozovas meža novadus 770 vienībās 5788 ha kopplatībā. Mikalavas pareizticīgo baznīcas zemi sadalīja 5 vienībās 67 ha kopplatībā, Goliševas pareizticīgo baznīcas zemi sadalīja 8 vienībās 76 ha kopplatībā. 1925. gadā Mihalovas pagastu pārdēvēja par Mērdzenes pagastu. 1935. gadā Mērdzenes pagasta platība bija 321,1 km² un tajā reģistrētas 2278 zemnieku saimniecības. Visvairāk tajās audzēja rudzus, miežus, auzas, linus un kartupeļus. Mikalavā darbojās ūdensdzirnavas „Gulbīši” (no 1912. gada līdz pat 1950. gadiem, 1936. gadā piederēja M. Pugovičam), Podinavā — ūdensdzirnavas „Slūžas” (no 1919. gada līdz 1945. gadam, 1936. gadā piederēja J. Dunduram). Mežerniekos bija T. Sarkaņa ūdensdzirnavas. Dzirnavās mala graudus, kārsa vilnu un vēla vadmalu, „Slūžās” darbojās arī kalve un kuļmašīna. Strauju ciemā atradās I. Pugoviča zāģētava, Stiglavā un Antonavā darbojās Malnavas piensaimnieku sabiedrības krejotavas.
Mežvidu pagasts
Hidrogrāfija
Purvi: Lielākais purvs - Gogosovas purvs.
Kazimežs Marcinkevičs
Studējis fiziku Vroclavas universitātē. Vēlāk strādāja par skolotāju dzimtajā Gožovā Velkopolskā. XX gadsimta astoņdesmitajos gados iesaistījās arodapvienībā "Solidaritāte". 1992. gadā kļuva par Izglītības ministrijas valsts sekretāru. No 1999. līdz 2000. gadam — Ježijs Buzeka valdības kancelejas vadītājs.